CELEX: 32006R1784
Language: mt
Date: 2006-12-04 00:00:00
Title: Regolament tal-Kummissjoni (KE) Nru 1784/2006 ta' l- 4 ta' Diċembru 2006 li jemenda r-Regolament (KE) Nru 2037/2000 tal-Parlament Ewropew u tal-Kunsill dwar l-użu ta' aġenti ta' l-ipproċessar

1.12.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               375
            
         REGOLAMENT TAL-KUMMISSJONI (KE) Nru 1784/2006
   ta' l-4 ta' Diċembru 2006
   li jemenda r-Regolament (KE) Nru 2037/2000 tal-Parlament Ewropew u tal-Kunsill dwar l-użu ta' aġenti ta' l-ipproċessar
   IL-KUMMISSJONI TAL-KOMUNITAJIET EWROPEJ
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament (KE) Nru 2037/2000 tal-Parlament Ewropew u tal-Kunsill tad-29 ta' Ġunju 2000 dwar sustanzi li jnaqqsu s-saff ta' l-ożonu (1), u b'mod partikolari t-tielet sentenza tas-sittax-il inċiż ta' l-Artikolu 2 tiegħu,
   Billi:
   
               (1)
            
            
               Is-sustanza li therri s-saff ta’ l-ożonu, il-carbon tetrachloride (CTC) (tetraklorur tal-karbonju) hija elenkata bħala sustanza kkontrollata fi Grupp IV ta’ l-Anness I għar-Regolament (KE) Nru 2037/2000 u għalhekk skond dan ir-Regolament japplikaw ir-restrizzjonijiet fuq l-użu tagħha.
            
         
               (2)
            
            
               Wara li qiesu informazzjoni ġdida u żviluppi tekniċi rrappurtati mill-Grupp ta’ Ħidma dwar l-Aġenti tal-Proċess tal-Protokoll ta’ Montreal dwar sustanzi li jherru s-saff ta’ l-ożonu fir-rapport ta’ progress tagħhom ta’ Ottubru 2004 (2), il-Partijiet għall-Protokoll ta’ Montreal adottaw id-Deċiżjoni XVII/7 (3) fis-Sbatax-il Laqgħa tagħhom f’Diċembru 2005. Aktar speċifikament, id-Deċiżjoni XVII/7 iżżid is-CTC mat-tabella riveduta A għad-Deċiżjoni X/14 bħala l-aġent ta' l-ipproċessar għall-produzzjoni għas-cyancobalamin radjuttikkettat, li huwa droga medika wżata għad-dijanjożi ta’ kważi probabbli ta’ defiċjenza ta’ vitamina B12.
            
         
               (3)
            
            
               Bħalissa, l-użu tal-CTC bħala aġent ta' l-ipproċessar għall-produzzjoni tas-cyancobalamin radjuttikkettat huwa pprojbit fil-Komunità skond ir-Regolament (KE) Nru 2037/2000. Sabiex ikun permess dan l-użu partikolari, skond id-Deċiżjoni msemmija fuq u maqbula dan l-aħħar skond il-Protokoll ta’ Montreal, l-Anness VI ta’ dan ir-Regolament għandu jiġi emendat.
            
         
               (4)
            
            
               [Il-miżuri previsti f'dan ir-Regolament jaqblu mal-fehma tal-Kumitat stabbilit mill-Artikolu 18(1) tar-Regolament (KE) Nru 2037/2000,].
            
         ADOTTAT DAN IR-REGOLAMENT:
   Artikolu 1
   L-Anness VI għar-Regolament (KE) Nru 2037/2000 huwa sostitwit mill-Anness għal dan ir-Regolament
   Artikolu 2
   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu fil-Ġurnal Uffiċjali ta’ l-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, 4 ta' Diċembru 2006.
      
         
            Għall-Kummissjoni
         
         Stavros DIMAS
         
            Membru tal-Kummissjoni
         
      
   
   
      (1)  ĠU L 244, 29.9.2000, p. 1. Regolament kif emendat l-aħħar mir-Regolament (KE) Nru 1366/2006 (ĠU L 264, 25.9.2006, p. 12).
   
      (2)  Rapport tal-Grupp ta’ Ħidma dwar l-Aġenti tal-Proċess, Ottubru 2004, p.17 (http://hq.unep.org/ozone/teap/Reports/PATF/PATF_Report2004.pdf).
   
      (3)  Is-Sbatax-il Laqgħa tal-Partijiet għall-Protokoll ta' Montreal fl-2005, id-Deċiżjoni X/7 Lista ta’ użi ta’ sustanzi kkontrollati bħala ġenti tal-proċess (http://hq.unep.org/ozone/Meeting_Documents/mop/17mop/17mop-11.e.pdf).
   
      ANNESS
      
         
            “ANNESS VI
            Proċessi li fihom sustanzi kkontrollati jintużaw bħala aġenti ta' l-ipproċessar kif hemm referenza għalihom fis-sittax-il inċiż ta' l-Artikolu 2
            
                     
                        (a)
                     
                     
                        l-użu tat-tetraklorur tal-karbonju għall-eliminazzjoni tat-triklorur tan-nitroġenu fil-produzzjoni tal-klorin u s-soda kawstika.
                     
                  
                     
                        (b)
                     
                     
                        l-użu tat-tetraklorur tal-karbonju fl-irkupru tal-klorin fil-gassijiet (tail gas) li jiġu mill-produzzjoni tal-klorin;
                     
                  
                     
                        (c)
                     
                     
                        l-użu tat-tetraklorur tal-karbonju fil-manifattura tal-gomma klorinata;
                     
                  
                     
                        (d)
                     
                     
                        l-użu tat-tetraklorur tal-karbonju fil-manifattura ta' l-aċetofenun ta' l-isobutil (ibruprofen-analġeżiku);
                     
                  
                     
                        (e)
                     
                     
                        l-użu tat-tetraklorur tal-karbonju fil-manifattura tal-poli-fenilin-tereftalamid;
                     
                  
                     
                        (f)
                     
                     
                        l-użu tat-tetraklorur tal-karbonju fil-produzzjoni tas-cyanocobalamin radjuttikkettat;
                     
                  
                     
                        (g)
                     
                     
                        l-użu tas-CFC-11 fil-manifattura tal-folja fina tal-fibra sintetika tal-polyolefin;
                     
                  
                     
                        (h)
                     
                     
                        l-użu ta' CFC-12 fis-sinteżi fotokimika tal-perfluoropolyetherpolyperoxide, prekursuri taż-Z-perfluoropolyethers u derivati difunzjonali;
                     
                  
                     
                        (i)
                     
                     
                        l-użu ta' CFC-113 fir-riduzzjoni ta' perfluoropolyetherpolyperoxide intermedju għall-produzzjoni ta' perfluoropolyether diesters;
                     
                  
                     
                        (j)
                     
                     
                        l-użu ta' CFC-113 fit-tħejjija ta' perfluoropolyether diols b'funzjonalità għolja;
                     
                  
                     
                        (k)
                     
                     
                        l-użu ta' tetraklorur tal-karbonju fil-produzzjoni tas-Cyclodime;
                     
                  
                     
                        (l)
                     
                     
                        l-użu ta' HCFCs fil-proċessi mniżżla fil-punti (a) sa (j) meta jkunu użati biex jieħdu post is-CFC jew it-tetraklorur tal-karbonju.”